Translate the text from Welsh to English.



 
Nod ymgyrch Llywodraeth Cymru, 'Nid cariad yw hyn. Rheolaeth yw hyn' yw helpu pobl i adnabod nodweddion rheolaeth drwy orfodaeth. 


Mae rheolaeth drwy orfodaeth yn ffurf ar gam\-drin \- gall fod yn rhywbeth cynnil, sy'n ei gwneud yn anodd ei adnabod a'i gydnabod fel rhywbeth sy'n anghywir ac yn cam\-drin y person arall. Yn aml, mae'n gwneud i rywun deimlo'n fach ac wedi'i ynysu.


Mae cyfyngu ar ddefnydd unigolyn o arian, penderfynu beth mae'n cael ei wisgo a gwneud i'r person dorri cysylltiad â'i ffrindiau a'i deulu/theulu yn enghreifftiau o reolaeth drwy orfodaeth.


Amcangyfrifir bod 2m o oedolion yng Nghymru a Lloegr wedi profi cam\-drin domestig y llynedd \- 65% yn fenywod a 35% yn ddynion. 


Mae rheolaeth drwy orfodaeth wedi bod yn drosedd ers 2015\. Y llynedd, cofnodwyd 9,053 o droseddau rheolaeth drwy orfodaeth gan yr heddlu ledled Cymru a Lloegr, a charcharwyd y rhai a erlyniwyd am 17 mis ar gyfartaledd.


Mae ‘Nid cariad yw hyn. Rheolaeth yw hyn' yn rhan o ymrwymiad hirsefydlog Llywodraeth Cymru i ddod â thrais domestig i ben yng Nghymru. Lansiwyd y Ddeddf Trais yn erbyn Menywod, Cam\-drin Domestig a Thrais Rhywiol (Cymru) yn 2015 ac mae gwasanaeth gwybodaeth a chyngor, Byw Heb Ofn, yn cynnig help 24/7 drwy linell gymorth a chyfleuster sgwrsio byw.   

Yn nigwyddiad lansio ddoe (dydd Iau, yr 17\) yn y Riverfront, Casnewydd, clywodd y gynulleidfa areithiau a chlipiau sain emosiynol gan unigolion a oroesodd reolaeth drwy orfodaeth.


Un o'r rheini a oedd yn siarad heddiw oedd Luke Hart. Llofruddiwyd Claire, mam Luke, a Charlotte, ei chwaer iau â dryll ganol dydd golau gan ei dad. Fe wnaeth ef wedyn gymryd ei fywyd ei hun.


Aeth Luke a Ryan ei frawd ati i ddechrau prosiect o'r enw CoCo Awareness. Bellach, maent yn treulio eu hamser yn codi ymwybyddiaeth o reolaeth drwy orfodaeth ac yn siarad yn erbyn trais dynion tuag at fenywod a phlant. 


Wrth siarad cyn y digwyddiad, dywedodd Luke: 



> “Mae ‘Nid cariad yw hyn. Rheolaeth yw hyn' yn ymgyrch hanfodol bwysig. Fe gawson ni ein magu gan dad a oedd yn rheoli drwy orfodaeth, a wnaethon ni na neb arall weld yr arwyddion am 26 o flynyddoedd nes iddo lofruddio Claire, ein mam a Charlotte, ein chwaer 19 oed yn 2016\. 
> 
> 
> "Dymuniad unigolyn am reolaeth sydd y tu ôl i bob cam\-drin. Mae'n rhaid inni stopio gweld cam\-drin fel 'colli rheolaeth emosiynol', ond yn hytrach fel rhywbeth sy'n cael ei yrru gan systemau cred gwrywaidd, yn benodol obsesiwn am bŵer, rheolaeth a goruchafiaeth: dangos gormod o reolaeth mae unigolyn o'r fath, a dweud y gwir, nid diffyg rheolaeth. 
> 
> 
> "Mae'r rhan fwyaf yn cael syndod a sioc pan ddaw achos o gam\-drin domestig i'r golwg, ond y rheswm am hynny yw ein bod yn chwilio am y pethau anghywir. Bydd yr ymgyrch hon yn help i'n haddysgu i gyd am yr hyn y mae angen inni fod yn edrych amdano."


Dywedodd Mark Drakeford, Prif Weinidog Cymru:



> "Mae'n gymaint o destun sioc ag o gywilydd bod 1 ym mhob 4 menyw yn profi cam\-drin domestig yn ystod eu bywyd. Allwn ni ddim cadw'n dawel a wnawn ni ddim.
> 
> 
> "Mae cynnydd sylweddol wedi'i wneud ledled Cymru, gan gynnwys y Ddeddf Trais yn erbyn Menywod, Cam\-drin Domestig a Thrais Rhywiol hollbwysig yn 2015, a bydd ein hymgyrch newydd ar reolaeth drwy orfodaeth yn galluogi dioddefwyr a'r rheini o'u hamgylch i sylweddoli beth yw nodweddion cam\-drin a'u cydnabod. Hyd nes y cawn wared yn llwyr ar gam\-drin, byddwn yn parhau i ledaenu negeseuon yn ennyn cefnogaeth ac yn codi ymwybyddiaeth, a brwydro yn erbyn y troseddau atgas hyn."


Dywedodd Jane Hutt, y Dirprwy Weinidog a'r Prif Chwip:



> "Ymgyrch 'Nid cariad yw hyn. Rheolaeth yw hyn' yw'r cam nesaf yn ein hymrwymiad, sy'n parhau, i fynd i'r afael â thrais yn erbyn menywod, cam\-drin domestig a thrais rhywiol yng Nghymru. 
> 
> 
> "Tan yn ddiweddar, doedd rheolaeth drwy orfodaeth ddim yn cael rhyw lawer o sylw. Gyda chymorth rhyfeddol goroeswyr a chyrff partner, rydyn ni'n gobeithio y bydd yr ymgyrch hon yn codi ymwybyddiaeth o'r ymddygiad gwenwynig hwn ac yn grymuso mwy o bobl i ddod ymlaen."


Dywedodd Gwendolyn Sterk, Rheolwr Polisi a Materion Cyhoeddus Cymorth i Ferched Cymru: 



> "Mae Cymorth i Ferched Cymru yn croesawu'r sylw y mae Llywodraeth Cymru yn ei roi i reolaeth drwy orfodaeth fel ffurf ar drais yn erbyn menywod a merched. Rydyn ni'n teimlo ei bod yn bwysig iawn codi ymwybyddiaeth o'r broblem a'i gwneud yn hysbys ei bod yn drosedd. 
> 
> 
> "Yn aml, y cyfan mae'n ei gymryd i fenyw sy'n cael ei rheoli neu ei cham\-drin o fewn perthynas yw cael sgwrs gyda rhywun sy'n credu ynddi, yn deall yr hyn y mae'n ei brofi, ac yn gwybod i ble i'w chyfeirio am gymorth a chefnogaeth arbenigol."


Dywedodd Yasmin Khan, Cynghorydd Cenedlaethol Llywodraeth Cymru ar drais yn erbyn menywod, cam\-drin domestig a thrais rhywiol: 



> "Mae goroeswyr yn dweud wrthon ni eu bod nhw'n teimlo wedi'u sarhau gan y rheolaeth, ac yn waeth na hynny gall fod yn anodd iddyn nhw brofi'r hyn sy'n digwydd. Maen nhw'n dweud bod effaith gronnol i reolaeth drwy orfodaeth, a'i fod yn gwaethygu dros amser, gan arwain yn aml at gam\-drin corfforol."
> 
> 
> "P'un a yw rhywun yn profi rheolaeth drwy orfodaeth ei hun neu'n dyst iddo, fe fyddem yn pwyso arnyn nhw i ffonio ein llinell gymorth rad ac am ddim, Byw Heb Ofn, neu gysylltu â'r heddlu."


Os ydych chi wedi profi rheolaeth drwy orfodaeth neu unrhyw fath o gam\-drin domestig, ffoniwch linell gymorth gyfrinachol Byw Heb Ofn yn rhad ac am ddim ar 0808 8010 800 neu ewch i bywhebofn.llyw.cymru i anfon neges at gynghorydd 24 awr y diwrnod, 7 diwrnod yr wythnos.







Translation:


 
The Welsh Government campaign, “This is Not Love. This is Control” aims to help people identify coercive control behaviours. 


Coercive control is a form of abuse \- it can be subtle, making it difficult to identify and to recognise as wrong and abusive. Those experiencing it are often left feeling belittled and isolated.


Limiting a person’s access to money, dictating what they can wear and making them cut contact with their friends and family are examples of coercive control.


An estimated 2 million adults in England and Wales experienced domestic abuse last year \- 65% women and 35% men.   

Coercive control has been a criminal offence since 2015\. Last year, 9,053 offences of coercive control were recorded by Police across England and Wales and those being prosecuted faced on average 17 months imprisonment.


‘This is Not Love. This is Control’ is part of the Welsh Government’s long\-standing commitment to ending domestic violence in Wales. The Violence against Women, Domestic Abuse and Sexual Violence (Wales) Act was launched in 2015 and an information and advice service, Live Fear Free, offers support 24/7 via a helpline and live chat.


At yesterday’s launch event (Thursday 17th) at the Riverfront in Newport, the audience heard moving speeches and audio clips from survivors of coercive control.


One of those speaking today was Luke Hart. Luke’s mother Claire and younger sister Charlotte were murdered in broad daylight by their father using a sawn\-off shotgun. He then committed suicide.


Following the deaths, Luke and his brother Ryan started a project called CoCo Awareness. The pair now spend their time raising awareness of coercive control and speaking out against male violence towards women and children. 


Speaking ahead of the event, Luke said:



> “’This is Not Love. This is Control’ is a vitally important campaign. We grew up under a coercively controlling father and neither we nor anyone else saw the signs for 26 years until he murdered our mother Claire and 19\-year\-old sister Charlotte in 2016\. 
> 
> 
> “The perpetrator's desire for control lies behind all abuse, we must stop seeing abuse as 'an emotional loss of control' but rather as driven by masculine belief systems, in particular an obsessive demand for power, control and dominance: the perpetrator in fact demonstrates an excess of control, not a lack of it. 
> 
> 
> “Currently, most people are surprised and shocked by domestic abuse when it surfaces, but this is precisely because we are looking for the wrong things. This campaign will help educate us all on what we need to be looking for.”


Jane Hutt, the Deputy Minister and Chief Whip, said: 



> “The ‘This is Not Love. This is Control’ campaign is the next step in our on\-going pledge to tackle violence against women, domestic abuse and sexual violence in Wales. 
> 
> 
> “Coercive control had been fairly under the radar until recently. With the remarkable support of survivors and partner organisations, we hope this campaign will raise awareness of this toxic behaviour and empower more people to come forward.”


Gwendolyn Sterk, Policy and Public Affairs Manager for Welsh Women’s Aid, said:



> “Welsh Women’s Aid welcomes the Welsh Government focusing on and highlighting coercive control as a form of violence against women and girls. We feel that it is very important to raise awareness of coercive control and to make it known that it is a criminal offence. 
> 
> 
> “Often, all it takes for a woman in a controlling or abusive relationship to seek help, is to have a conversation with someone who believes them, understands what they are experiencing, and knows where to direct them for specialist help and support.”


Yasmin Khan, Welsh Government National Adviser on violence against women, domestic abuse and sexual violence, said:



> “Survivors tell us they feel humiliated by the control they’ve experienced and this is compacted by the fact it can be hard for them to prove what’s happening. They describe a ‘drip, drip’ effect of coercive control; a cumulative build up and escalation, often towards physical abuse, over time.”
> 
> 
> “Whether someone is experiencing coercive control themselves or witnessing it, we would urge them to get in touch with our free helpline, Live Fear Free, or contact the Police.”


If you’ve experienced coercive control or any kind of domestic abuse, call the free and confidential Live Fear Free helpline on 0808 8010 800 or visit livefearfree.gov.wales to message an adviser 24 hours a day, 7 days a week.